**8522 Nemesgörzsöny, Széchenyi u. 10.**

**ikt.szám:Ng/..-../2025.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2025. február 24 -i nyilvános üléséről, mely 15 óra 30 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László

Buzás Károly

Ballér Zoltán

Jánosa-Bejczi Dóra

Som Brigitta

Távol van: -

Tanácskozási joggal: Novák Edit aljegyző

Meghívott: -

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5 fő jelen van. További kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**17/2025.(II.24.) önkormányzati határozat**

Nemesgörzsöny Község Önkormányzatának képviselő-testülete 2025. február 24-i ülésének napirendjét az alábbiak szerint határozza meg:

1. KAP-RD43-1-25 kódszámú pályázattal kapcsolatos ügyek

Előadó: polgármester

1. Stratégiai belső ellenőrzési terv elfogadása

Előadó: polgármester

1. Pápai Katasztrófavédelmi Kirendeltség támogatás kérése

Előadó: polgármester

1. IKSZT épületének tisztasági festésére kért árajánlat elfogadása

Előadó: polgármester

**Napirendek tárgyalása:**

**1)KAP-RD43-1-25 kódszámú pályázattal kapcsolatos ügyek**

**Előadó: polgármester**

Tatai László polgármester elmondja, hogy a pályázat kapcsán a gazdálkodók összehívásra kerültek a múlt hétfőn. Sajnos csekély volt az érdeklődés, 14 gazdálkodó jelent meg a 60-ból. A szerződés elkészült csütörtökre, de sok ellenvélemény van. Volt, aki telefonon hívott fel, hogy nem fog fizetni. A pályázat csak akkor adható be, ha mindenki hozzájárul, mert az önrész csak így biztosítható. Ellenkező esetben ez fedezet nélküli kötelezettségvállalás. A befizetők száma 10 alatt van, nincs meg az összhang az önrész tekintetében. A pályázat benyújtásához terveztetni kellene, kell geodéziai felmérés, a pályázatírás is költséges, így nem lehet nekiállni. Javasolja, hogy a pályázat beadásának folyamata ne induljon meg. A befizetett hozzájárulásokat visszautalják az érintetteknek.

Megkérdezi, hogy van-e valakinek kérdése, hozzászólása.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**18/2025. (II.24.) önkormányzati határozat**

Nemesgörzsöny Község Önkormányzata Képviselő-testülete úgy döntött, hogy nem nyújt be pályázatot a KAP-RD43-1-25 kódszámú, külterületi utak fejlesztése című pályázati kiírásra.

Felelős: polgármester

Határidő: azonnal

**2)Stratégiai belső ellenőrzési terv elfogadása**

**Előadó: polgármester**

Tatai László polgármester ismerteti a Stratégiai belső ellenőrzési terv tartalmát. A stratégiai belső ellenőrzési tervbe nem konkrét ellenőrzési feladatok kerülnek beépítésre, hanem a belső ellenőrzés átfogó céljaira, a folyamatok kockázataira és a belső ellenőrzés fejlesztésének irányára, prioritásaira fókuszál.

Megkérdezi, hogy van-e valakinek kérdése, hozzászólása.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**19/2025. (II.24.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy elfogadja a Nemesgörzsönyi Közös Önkormányzati Hivatal Stratégiai belső ellenőrzési tervét az előterjesztés szerint.

Felelős: aljegyző, polgármester

Határidő:2025. 02.28.

**3)Pápai Katasztrófavédelmi Kirendeltség támogatás kérése**

**Előadó: polgármester**

Tatai László polgármester elmondja, hogy minden évben támogatni szokta az önkormányzat a Pápai Katasztrófavédelmi Kirendeltséget. Javasolja, hogy az idén is 50.000.-Ft-tal támogassa a testület a szervezet működését.

Megkérdezi, hogy van-e valakinek kérdése, hozzászólása.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**20/2025. (II.24.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy 50.000.-Ft támogatást nyújt a Veszprém Vármegyei Katasztrófavédelmi Igazgatóság Pápai Katasztrófavédelmi Kirendeltsége (8500 Pápa, Major u. 20.) részére, a 2025. évi költségvetés terhére.

Felelős: polgármester

Határidő: azonnal

**4)IKSZT épületének tisztasági festésére kért árajánlat elfogadása**

**Előadó: polgármester**

Tatai László polgármester elmondja, hogy Bolla Ernő vállalkozó megküldte árajánlatát az IKSZT festésére

Elmondja, hogy a kávézó rész lesz festve, a nagyterem kb. másfél méter magasságig, melynek a teljes költsége 442.500.- Ft az árajánlat alapján.

Megkérdezi, hogy van-e valakinek kérdése, hozzászólása.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**21/2025. (II.24.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy megbízza Bolla Ernő (8514 Mezőlak, Kossuth u. 80. asz: 75604912-1-39) egyéni vállalkozót, hogy a Nemesgörzsöny, Kossuth u 1. sz. alatti IKSZT épület tisztasági festését elvégezze, bruttó 442.500.- Ft összegben.

Felelős: polgármester

Határidő: azonnal

Tatai László polgármester megkérdezi, van-e még valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2025. február 24-i nyilvános ülés 16 óra 21 perckor berekeszti.

K.m.f.

Tatai László Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző